CELEX: 22005D0939
Language: lt
Date: 1122422400000
Title: 2005/939/EB: 2005 m. liepos 27 d.  AKR ir EB ambasadorių komiteto sprendimas Nr. 9/2005 dėl Įmonių plėtojimo centro (CDE) tarnybos nuostatų

30.12.2005   
            
            
               LT
            
            
               Europos Sąjungos oficialusis leidinys
            
            
               L 348/54
            
         
      AKR IR EB AMBASADORIŲ KOMITETO SPRENDIMAS Nr. 9/2005
   2005 m. liepos 27 d.
   dėl Įmonių plėtojimo centro (CDE) tarnybos nuostatų
   (2005/939/EB)
   AKR IR EB AMBASADORIŲ KOMITETAS,
   atsižvelgdamas į 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimą (1)(toliau – Kotonu susitarimas), ypač į jo III priedo 2 straipsnio 6 dalį,
   atsižvelgdamas į 2000 m. rugsėjo 12 d. Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo ir administravimo pagal Kotonu susitarimo finansinį protokolą,
   atsižvelgdamas į Komisijos pasiūlymą, parengtą Įmonių plėtojimo centrui pritarus,
   kadangi Kotonu susitarimą pasirašęs Ambasadorių komitetas turėtų nustatyti Įmonių plėtojimo centro tarnybos nuostatus,
   PRIĖMĖ ŠIUOS ĮMONIŲ PLĖTOJIMO CENTRO TARNYBOS NUOSTATUS:
   I ANTRAŠTINĖ DALIS
   BENDROSIOS NUOSTATOS
   1 straipsnis
   1.   Šie tarnybos nuostatai (toliau – šie nuostatai) nustatomi atsižvelgiant į tarptautinį ir viešą Įmonių plėtojimo centro (toliau – Centras) veiklos pobūdį. Ypač jie reglamentuoja personalo teises ir pareigas, įdarbinimo, pareigybių skirstymo ir tarnybos nutraukimo sąlygas, darbo sąlygas, atlyginimų ir socialinių išmokų mokėjimo, drausminimo ir apeliacinių skundų pateikimo tvarką.
   2.   Centro vykdomoji taryba (toliau – Vykdomoji taryba) šių nuostatų ribose gali priimti Centro direktoriaus (toliau – direktorius) pateikiamus siūlymus arba pakeitimus dėl vidaus taisyklių, kad šių nuostatų principai būtų išdėstyti kuo išsamiau; ši teisė ypač bus taikoma aiškiai numatytiems jų aspektams.
   3.   Apie priimtus pasiūlymus dėl vidaus taisyklių arba apie jų pakeitimus Vykdomoji taryba AKR ir EB ambasadorių komitetui (toliau – Komitetas) ir Komisijai praneša nedelsdama ir ne vėliau kaip per 30 darbo dienų nuo jų priėmimo.
   Jei Vykdomoji taryba mano, kad tai būtina, ji gali laikinai arba sąlyginai taikyti savo priimtus pasiūlymus dėl vidaus taisyklių arba jų pakeitimus. Šių pasiūlymų negalima pradėti taikyti anksčiau, nei Vykdomoji taryba juos priėmė.
   Ne vėliau kaip per tris mėnesius nuo pranešimo gavimo dienos Komitetas patvirtina pateiktas vidaus taisykles arba jas iš dalies keičia.
   4.   Kotonu susitarimas, Belgijos ir Centro vyriausiųjų valdybų susitarimas, Centro statutas ir darbo tvarkos taisyklės, šie nuostatai ir jų priedai, esantys neatskiriama jų dalis, Centro finansinis reglamentas, šiems nuostatams įsigaliojus pagal šio straipsnio 2 ir 3 dalis patvirtintos vidaus taisyklės, direktoriaus nustatytos vidinės įgyvendinimo taisyklės ir visos atskiros sąlygos, raštu nustatytos priimant į darbą ar vėliau, abiem atvejais Vykdomajai tarybai patvirtinus, kartu sudaro teisinį pagrindą, taikomą direktoriui, direktoriaus pavaduotojui ir Centro personalui 2 straipsnyje apibrėžta prasme.
   5.   Personalo nariai, kurie pagal ankstesnių konvencijų tarnybos nuostatus turėjo teisę gauti pašalpas ir mokėti sumažintus mokesčius, toliau turi šią teisę.
   2 straipsnis
   1.   Šie nuostatai nustato sąlygas, taikomas:
   
               —
            
            
               Centro direktoriui ir direktoriaus pavaduotojui,
            
         
               —
            
            
               Centro personalui,
            
         
               —
            
            
               Centro vietos personalui.
            
         2.   Šiuose nuostatuose Centro personalo narys yra asmuo, pagal direktoriaus pasirašytą sutartį įdarbintas tam tikram 6 straipsnio 2 dalies a ir b punktuose apibrėžtam laikotarpiui ir šioje sutartyje nurodytu būdu bei nustatytose ribose.
   3.   Šiuose nuostatuose vietos personalo narys yra asmuo, nustatytam laikotarpiui ir pagal vietos papročius Centro įdarbintas pagal sutartį fiziniam darbui ar aptarnavimo pareigoms atlikti 7 straipsnyje nenurodytoje tarnyboje.
   4.   Visos šiuose nuostatuose esančios nuorodos į vyriškosios lyties asmenį taip pat laikomos nuorodomis į moteriškosios lyties asmenį ir priešingai, išskyrus atvejus, kai iš konteksto aiškiai matyti, kad yra kitaip.
   3 straipsnis
   1.   Vykdomoji taryba atsako už direktoriaus pasiūlyto 2.A ir 2.B lygio personalo priėmimo į darbą patvirtinimą ir personalo sutarčių bei atskirų konkrečių sąlygų, susijusių su vienu ar daugiau personalo narių, atnaujinimą, pratęsimą bei nutraukimą.
   Sprendimus dėl vietos personalo samdymo ir jo sutarčių atnaujinimo, pratęsimo ar nutraukimo priima direktorius, laikydamasis įprastų procedūrų pagal vidaus taisykles, kurias, direktoriui pasiūlius, priima Vykdomoji taryba.
   2.   Direktorius siekia Vykdomosios tarybos patvirtinimo visais klausimais, susijusiais su personalo samdymu ir darbuotojų sutarčių atnaujinimu, pratęsimu bei nutraukimu. Šie klausimai apima, inter alia, laisvas darbo vietas, skelbimo apie laisvas darbo vietas būdus, gautas paraiškas ir kandidatų atrankos būdus bei pagrindą.
   4 straipsnis
   1.   Įsteigiami:
   
               —
            
            
               Personalo komitetas,
            
         
               —
            
            
               Įdarbinimo/paaukštinimo pareigose komisija,
            
         kurie atlieka funkcijas, skirtas jiems pagal šiuos nuostatus.
   Šių organų sudėtis ir darbo tvarka nustatoma remiantis V priedo nuostatomis.
   2.   Personalo komitetas atstovauja personalo interesams Centre ir palaiko Centro bei personalo ryšį. Jis prisideda prie sklandaus tarnybos valdymo, suteikdamas galimybę pareikšti nuomonę personalo klausimais.
   Personalo komitetas direktoriui gali teikti pasiūlymus dėl personalo darbo ar bendrųjų gyvenimo sąlygų gerinimo.
   3.   Direktorius turi būti informuojamas apie Personalo komiteto rinkimus, iškeltus kandidatus ir balsavimo rezultatus.
   Direktorius Vykdomajai tarybai pateikia Personalo komiteto narių vardus ir pavardes.
   Direktorius Personalo komitetui suteikia tinkamas sąlygas pareigoms atlikti.
   4.   Kiekvienoms biudžete numatytoms (ir 6 straipsnio 2 dalies a punkte minimoms su neapibrėžto laikotarpio sutartimis susijusioms) laisvoms statutinėms pareigoms ar paaukštinimui direktorius skiria Įdarbinimo (paaukštinimo darbe) komisiją.
   5 straipsnis
   Centras gali naudotis laikinai komandiruotų ar trečiųjų šalių finansuojamų ekspertų paslaugomis. Šie ekspertai vadovaujasi vidaus taisyklėmis, kurias, direktoriui pasiūlius, priima Vykdomoji taryba.
   Bet koks šalies ar užsienio valstybės tarnautojas ar privataus sektoriaus atsakingas darbuotojas, kurio kvalifikacija ir patirtis atitinka Centro personalo nariui būtiną kvalifikaciją ir patirtį, laikinai perkeltas ar pasikeitęs su kitu personalo nariu pagal 1 dalyje nurodytas taisykles, laikomas laikinai komandiruotu ekspertu.
   II ANTRAŠTINĖ DALIS
   PERSONALAS
   I SKYRIUS
   
      
         Paskyrimas. Pareigybių skirstymas. Etatai
      
   
   6 straipsnis
   1.   Vienintelis bet kurio personalo nario paskyrimo tikslas – pagal šiuose nuostatuose nustatytas sąlygas užpildyti laisvas pareigybes, nurodytas prie biudžeto pagal 10 straipsnį pridėtame pareigybių sąraše.
   2.   Statutinis personalas yra samdomas pagal vieną iš šių sutarčių:
   
               a)
            
            
               neapibrėžto laikotarpio sutartys
               Vykdomosios tarybos patvirtinama sutartis priklauso nuo:
               
                           —
                        
                        
                           galimybės finansuoti,
                        
                     
                           —
                        
                        
                           nuolatinio tinkamo pareigų atlikimo pagal šių nuostatų 30 straipsnį,
                        
                     
                           —
                        
                        
                           personalo nario užimamos pareigybės trukmės,
                        
                     
                           —
                        
                        
                           gebėjimo eiti pareigas pagal sutartį.
                        
                     Turima omenyje, kad pagal „neapibrėžto laikotarpio sutartį“ neįdarbinama nuolatinai.
               Bet kuri sutartis gali būti nutraukiama dėl drausminių nuobaudų.
            
         
               b)
            
            
               nustatyto laikotarpio sutartys
               
                           —
                        
                        
                           Direktoriaus patvirtinama sutartis personalui, kuris samdomas į Centro biudžeto skyrių papildantį pareigybių sąrašą įtrauktoms pareigybėms užimti, ir kurias biudžeto valdymo institucija nurodė kaip laikinas. Šių sutarčių trukmė – iki dvejų metų, jos gali būti atnaujinamos tik du kartus bendram maksimaliam penkerių metų laikotarpiui.
                        
                     
                           —
                        
                        
                           Direktoriaus patvirtinama sutartis personalui, kuris samdomas užimti pareigoms, įsteigtoms pagal Centro valdomas programas ar fondus.
                        
                     
         
               c)
            
            
               trumpalaikės sutartys
               Direktoriaus patvirtinama sutartis personalui, kuris samdomas dirbti visu arba nevisu etatu pareigose, nenurodytose Centro biudžeto skyrių papildančiame pareigybių sąraše. Trumpalaikės sutarties trukmė – iki vienerių metų, ji gali būti atnaujinama tik du kartus bendram maksimaliam dvejų metų laikotarpiui.
               Personalo nario samdos sutartyje, sudarytoje pagal I priede pateiktą pavyzdį, nurodoma neapibrėžto laikotarpio sutarties įsigaliojimo data, kategorija, lygis ir pakopa bei personalo nario įsipareigojimas laikytis šių nuostatų. Šioje sutartyje atsižvelgiama į ankstesnėse tarnybose Centre personalo nariu išdirbtus metus.
            
         7 straipsnis
   1.   Pareigybės, kurioms taikomi šie nuostatai, atsižvelgiant į pareigų, kurias jos atitinka, pobūdį ir lygį, skirstomos į keturias nustatytas kategorijas, išdėstytas mažėjančia hierarchine seka: „direktoriai“, „specialistai“, „raštinės darbuotojai“ ir „pagalbinis personalas“.
   2.   Kiekviena kategorija susideda iš lygių, o lygiai – iš pakopų.
   Kategorijos, lygiai (kartu su juos atitinkančiomis tipinėmis pareigomis) ir pakopos bei kita informacija pateikiami II priede nurodytoje lentelėje. Remdamasis šia lentele, direktorius nustato pareigas ir įgaliojimus, priskiriamus kiekvienai tarnybai Centre.
   3.   „Specialistų“ kategorija skirta personalui, atliekančiam valdymo ir priežiūros darbą plėtros srityje; šios kategorijos darbuotojams būtinas aukštasis išsilavinimas. Ji susideda iš keturių lygių:
   
               a)
            
            
               2.A ir 2.B lygiai skirti personalui, užimančiam „vyresniųjų specialistų“ pareigas; šiems darbuotojams būtinas universitetinis ar lygiavertis išsilavinimas, suteikiantis teisę studijuoti magistrantūroje, ir atitinkamai 20 ar 15 metų nuo aukštosios mokyklos baigimo specifinė atitinkama profesinė patirtis;
            
         
               b)
            
            
               2.C ir 2.D lygiai skirti personalui, užimančiam „specialistų“ pareigas; šiems darbuotojams būtinas universitetinis ar lygiavertis išsilavinimas, suteikiantis teisę studijuoti magistrantūroje, ir atitinkamai 10 ar 5 metų nuo aukštosios mokyklos baigimo specifinė atitinkama profesinė patirtis.
            
         Atsižvelgdama į direktoriaus pasiūlymą, Vykdomoji taryba nustato 2.A lygio pareigybių skaičių.
   4.   „Raštinės darbuotojų“ kategorija susideda iš trijų lygių:
   
               a)
            
            
               du lygiai darbuotojų, einančių atitinkamai „atsakingojo padėjėjo“ ir „raštinės padėjėjo“ pareigas:
               
                           —
                        
                        
                           3.A lygio pareigoms eiti būtinas aukštasis išsilavinimas arba lygiavertė kvalifikacija kompetencijos srityje bei atitinkama mažiausiai 5 metų nuo kvalifikacijos įgijimo profesinė patirtis,
                        
                     
                           —
                        
                        
                           3.B lygio pareigoms eiti būtinas vidurinis išsilavinimas arba lygiavertė kvalifikacija, pripažintos sekretorių mokyklos diplomas bei atitinkama mažiausiai 5 metų nuo kvalifikacijos įgijimo profesinė patirtis;
                        
                     
         
               b)
            
            
               3.C lygio darbuotojai eina „sekretoriaus“ ar „raštininko“ pareigas; šioms pareigoms eiti būtinas vidurinis išsilavinimas arba lygiavertė kvalifikacija bei atitinkama mažiausiai 3 metų nuo kvalifikacijos įgijimo profesinė patirtis.
            
         5.   „Pagalbinis personalas“ sudaro 4.A lygį, skirtą „techninio personalo“ darbuotojams, dirbantiems fizinį ar aptarnavimo darbą; šios kategorijos darbuotojams būtinas pradinis išsilavinimas, galbūt papildomos techninės žinios bei mažiausiai dvejų metų profesinė patirtis.
   8 straipsnis
   1.   Personalo nario įvertinimą paskyrimo metu, kategorijos, lygio ir pakopos apibūdinimą nustato direktorius, vadovaudamasis biudžetu ir vidaus taisyklėmis, kurias direktoriaus siūlymu priima Vykdomoji taryba.
   2.   Personalo nariai turėtų būti samdomi jų lygio pirmos pakopos pareigybei.
   Tačiau, siekdamas atsižvelgti į susijusio asmens parengimą ir konkrečią profesinę patirtį, direktorius gali leisti jam praleisti pirmąją pakopą, samdydamas jį 2 pakopos pareigybei.
   3.   Personalo narį paskiriant į aukštesnio, nei jis buvo paskirtas, lygio pareigybę, jo sutartį būtina iš dalies pakeisti.
   9 straipsnis
   1.   Direktorius, vadovaudamasis tiktai Centro interesais ir nepriklausomai nuo tautybės, skirsto personalo narius, perkeldamas juos į pareigybes, atitinkančias jų kategorijos ir lygio pareigas.
   2.   Į kiekvieno lygio padalinio vadovo ar vadovo pavaduotojo pareigas personalo narys skiriamas tik dėl funkcinių priežasčių.
   3.   Personalo nario paskyrimas kiek galima labiau atspindi bendrą Centro AKR ir EB pobūdį.
   4.   Skiriant į tarnybą ne Briuselyje, vadovaujamasi vidaus taisyklėmis, kurias direktoriaus siūlymu priima Vykdomoji taryba.
   10 straipsnis
   Kasmet prie Centro biudžeto pridedama lentelė, kurioje yra nustatytas kiekvienos kategorijos ir lygio pareigybių skaičius bei nurodytos laisvos pareigybės.
   II SKYRIUS
   
      
         Teisės ir pareigos
      
   
   11 straipsnis
   1.   Darbuotojai atlieka savo pareigas ir elgiasi tik turėdami omenyje Centro interesus; jie nesiekia gauti ir neklauso jokios Vyriausybės, kokios nors kitos valdžios institucijos, organizacijos ar Centre nedirbančio asmens nurodymų.
   2.   Jie be direktoriaus leidimo iš jokios Vyriausybės ar kito Centrui nepriklausančio šaltinio nepriima jokių paslaugų, dovanų ar užmokesčio, išskyrus už paslaugas, padarytas iki paskyrimo ar tikslinių atostogų metu, ir šių paslaugų atžvilgiu.
   12 straipsnis
   1.   Darbuotojai susilaiko nuo bet kokios veiklos ir ypač viešo savo nuomonės reiškimo, galinčių pakenkti jų pareigų autoritetui ar geram Centro vardui.
   2.   Darbuotojai nedalyvauja veikloje, iš kurios galima gauti naudos arba ne, galinčioje sumažinti jų nepriklausomumą ar pakenkti Centro interesams.
   13 straipsnis
   Jei personalo nario teisėtas sutuoktinis ar asmuo, su kuriuo jis gyvena šeimoje, turi apmokamą darbą, personalo narys apie tai praneša direktoriui.
   Jei paaiškėja, kad šio darbo pobūdis nesuderinamas su personalo nario darbu ar su Centro interesais, ir jei personalo narys negali įsipareigoti, kad per nustatytą ir pagrįstą laikotarpį jis bus nutrauktas, direktorius Vykdomajai tarybai pasiūlo priimti sprendimą dėl to, ar personalo narį toliau palikti tarnyboje, ar nutraukti arba laikinai sustabdyti jo sutartį.
   14 straipsnis
   Personalo narys praneša direktoriui, jei į jį, einantį savo pareigas, kreipiamasi, kad būtų sprendžiamas klausimas, kurio nagrinėjimas ar rezultatas susijęs su šio darbuotojo nepriklausomumą sumažinančiu asmeniniu interesu.
   15 straipsnis
   Baigęs tarnybą, personalo narys ir toliau yra saistomas įsipareigojimo principingai ir apdairiai elgtis sutikdamas užimti tam tikrus postus ar gauti naudą, tiesiogiai ar netiesiogiai susijusią su Centru.
   16 straipsnis
   1.   Darbuotojai elgiasi labai apdairiai su faktais ir informacija, kuriuos sužino eidami savo pareigas arba kurie susiję su jomis; jie niekada jokiam neįgaliotam asmeniui neatskleidžia dar neskelbto dokumento ar informacijos. Baigę tarnybą, šio įsipareigojimo jie laikosi 10 metų.
   2.   Darbuotojai, po vieną ar kartu, be direktoriaus leidimo neskelbia ar neliepia skelbti jokios Centro darbą nagrinėjančios medžiagos. Leidimas nesuteikiamas tik tada, kai pasiūlyta publikacija gali pažeisti Centro interesus.
   17 straipsnis
   Visos teisės į personalui einant pareigas sukurtus kūrinius ir kitokius darbus, įskaitant autorių ir kitas intelektinės nuosavybės teises, yra Centro nuosavybė.
   18 straipsnis
   Darbuotojai gyvena toje vietovėje, kur yra įdarbinti, arba nuo jos tokiu atstumu, kuris netrukdo tinkamai atlikti pareigas.
   19 straipsnis
   1.   Nepriklausomai nuo savo rango, personalo narys padeda ir konsultuojasi su savo vadovais; jis atsako už jam paskirtų pareigų atlikimą.
   2.   Personalo narys, atsakingas už bet kokį tarnybos skyrių, yra atskaitingas savo vadovams jam suteiktų įgaliojimų atžvilgiu ir už jo nurodymų vykdymą. Jo pavaldinių atsakomybė jokiu būdu neatleidžia jo nuo savo paties atsakomybės.
   3.   Personalo narys, gavęs nurodymus, kuriuos laiko neteisėtais arba sukelsiančiais didelių sunkumų, apie tai, jei būtina – raštu, praneša savo vadovui. Jei jis iš savo vadovo gauna raštišką nurodymų patvirtinimą, jis juos vykdo, jei šie nurodymai nepažeidžia baudžiamosios teisės ar nesukelia didelio pavojaus asmeniniam saugumui. Jei nurodymai pažeidžia įstatymus, personalo narys apie tai praneša direktoriui.
   20 straipsnis
   1.   Iš personalo nario reikalaujama visiškai arba iš dalies atlyginti bet kokią dėl didelio jo aplaidumo tarnyboje Centrui padarytą žalą.
   2.   Direktoriui pasiūlius, Vykdomoji taryba priima pagrįstą sprendimą, laikydamasi drausminių klausimų atžvilgiu nustatytos tvarkos.
   21 straipsnis
   1.   Privilegijos ir imunitetai Centro personalo nariams suteikiami tik Centro interesais. Pagal Centrui ir jo personalui taikomas atitinkamas Kotonu susitarimo protokolo dėl privilegijų ir imunitetų nuostatas ir, priklausomai nuo aplinkybių, Vyriausiųjų valdybų susitarimą, personalo nariai neatleidžiami nuo asmeninių įsipareigojimų vykdymo ar galiojančių įstatymų laikymosi bei policijos reikalavimų vykdymo.
   2.   Jei šie imunitetai ar privilegijos sukelia abejonių, susijęs darbuotojas nedelsdamas apie tai praneša direktoriui.
   22 straipsnis
   1.   Centras padeda darbuotojams visose bylose, iškeltose asmenims, kurie dėl darbuotojų tarnybinės padėties ar pareigų grasino, šmeižė, įžeidinėjo ar užpuolė juos ar jų šeimos narius bei jiems priklausantį turtą. Jis solidariai atlygina dėl to patirtą personalo nario žalą, jei jis sąmoningai ar dėl aplaidumo nesukėlė šios žalos ir negalėjo gauti kompensacijos iš šią žalą padariusio asmens.
   2.   Centras palengvina bet kurio darbuotojo rengimą tol, kol tai yra suderinama su tinkamam tarnybos funkcionavimui keliamais reikalavimais ir yra naudinga Centrui.
   23 straipsnis
   Personalo nariai gali pasinaudoti teise burtis į draugijas; visų pirma jie gali būti profesinių sąjungų ar darbuotojų draugijų nariai. Pareigų šiose profesinėse sąjungose ar darbuotojų draugijose atlikimas niekaip nekenkia susijusiam asmeniui.
   24 straipsnis
   1.   Dėl su jų pareigomis susijusių klausimų darbuotojai direktoriui gali pateikti peticiją.
   2.   Visi su konkrečiu asmeniu susiję pagal šiuos nuostatus priimti sprendimai tuojau pat raštu pateikiami personalo nariui.
   3.   Kiekviename personalo nariui nepalankiame sprendime nurodomas pagrindas, kuriuo remiantis jis buvo priimtas.
   25 straipsnis
   1.   Kiekvienas personalo narys turi tik vieną asmens bylą. Joje yra:
   
               —
            
            
               visi su jo administraciniu statusu susiję dokumentai ir su jo gebėjimais, naudingumu bei elgesiu susijusios ataskaitos;
            
         
               —
            
            
               visos personalo nario pastabos apie šiuos dokumentus.
            
         Personalo narys turi teisę susipažinti su visais jo byloje esančiais dokumentais. Baigęs tarnybą, jis turi šią teisę daugiausiai dvejus metus.
   Asmens byla yra slapta, o į ją pasižiūrėti gali tik Administracijos pareigūnai. Atitinkamų dokumentų kopijos perduodamos Tarptautinės darbo organizacijos Administraciniam teismui, jei susijusiam asmeniui teisme pareiškiamas ieškinys ir jei teismas to reikalauja.
   2.   Bet koks personalo nario asmens byloje esantis su drausmine nuobauda už pirmo laipsnio sunkumo pažeidimą pagal 55 straipsnio 2 dalį susijęs dokumentas po trejų metų paskelbiamas negaliojančiu, jei tuo laikotarpiu personalo nariui nebuvo taikomos kitos drausminės nuobaudos.
   III SKYRIUS
   
      
         Įdarbinimas. Periodinis įvertinimas. Paaukštinimas pareigose. Tarnybos (sutarties) nutraukimas. Pašalinimas iš pareigų
      
   
   1 skirsnis
   Įdarbinimas
   26 straipsnis
   1.   Įdarbinant personalą siekiama užtikrinti, kad Centre dirbtų patys gabiausi, naudingiausi ir sąžiningiausi asmenys.
   2.   Personalo nariai atrenkami konkurso būdu pagal vidaus taisykles, kurias direktoriaus pasiūlymu priima Vykdomoji taryba.
   3.   Pagal 2 dalyje minėtas taisykles nustatyta įdarbinimo tvarka yra atvira ir skaidri, suteikia tas pačias dalyvavimo ir įdarbinimo galimybes visiems Kotonu susitarimą pasirašiusių valstybių piliečiams.
   Personalo nariai atrenkami nepriklausomai nuo rasės, tikėjimo ar lyties.
   Jokia pareigybė nė vienai konkrečiai valstybei narei iš anksto nepaskiriama.
   Jei keli asmenys turi tokio pat lygio pareigybei užimti būtiną profesinę kvalifikaciją ir patirtį, įdarbinama atsižvelgiant į kuo platesnę geografinę Kotonu susitarimą pasirašiusių valstybių piliečių įvairovę.
   Personalo narių įdarbinimas turi kaip galima geriau atspindėti bendrą Centro AKR ir EB pobūdį.
   27 straipsnis
   1.   Personalo narys gali būti samdomas tik su sąlyga, kad jis:
   
               a)
            
            
               yra vienos iš Kotonu susitarimą pasirašiusių valstybių pilietis;
            
         
               b)
            
            
               įvykdė visas jam galiojančias prievoles, paskirtas įstatymu dėl karo tarnybos;
            
         
               c)
            
            
               pateikia atitinkamo pobūdžio informaciją apie savo tinkamumą pareigoms atlikti;
            
         
               d)
            
            
               buvo atrinktas 26 straipsnio 2 dalyje nurodyto konkurso tvarka;
            
         
               e)
            
            
               yra fiziškai tinkamas pareigoms atlikti; tai medicininio patikrinimo metu nustato Centro paskirtas gydytojas;
            
         
               f)
            
            
               pateikia įrodymų, jog visapusiškai išmano vieną iš dviejų pagrindinių Centro darbo kalbų (prancūzų arba anglų), o kitą Centro darbo kalbą pakankamai išmano tiek, kiek tai būtina užimamoms pareigoms atlikti.
            
         2.   Prieš pradėdamas eiti pareigas, personalo narys Centrui pateikia šiuos dokumentus:
   
               a)
            
            
               medicininę pažymą, įvertinančią jo pajėgumą atlikti pareigas, į kurias jis buvo įdarbintas;
            
         
               b)
            
            
               dokumentą, įrodantį, jog jis atliko karo tarnybos prievolę;
            
         
               c)
            
            
               dokumentinį įrodymą, jog yra Kotonu susitarimą pasirašiusios valstybės pilietis ir turi visas piliečio teises;
            
         
               d)
            
            
               su jo civiline padėtimi susijusius dokumentus, duomenis apie jo teisėtą sutuoktinį ir išlaikomus vaikus.
            
         3.   Centrui paprašius, personalo narys sutinka iki bandomojo laikotarpio pabaigos pasitikrinti sveikatą; medicininį patikrinimą atlieka Centro gydytojas.
   28 straipsnis
   1.   Kad būtų užpildytos laisvos pareigybės, direktorius, išnagrinėjęs galimybes į šias pareigybes paskirti Centro personalo darbuotojus, juos perkeliant ar paaukštinant jų lygį ar kategoriją pagal 32 ir 33 straipsnių sąlygas, inicijuoja išorinę įdarbinimo procedūrą, surengdamas konkursą pagal 4 straipsnio 1 dalyje, 26 straipsnio 2 dalyje ir V priede nurodytas taisykles.
   2.   Įdarbinimo procedūra taip pat gali būti pradėta, siekiant sudaryti įdarbinimo ateityje rezervo sąrašą.
   29 straipsnis
   1.   Nuo pirmos tarnybos dienos personalo narys pradeda bandomąjį šešių mėnesių trukmės laikotarpį.
   2.   Personalo narys, kurio darbas neatitiko šiai pareigybei keliamų reikalavimų, yra atleidžiamas. Tačiau išskirtiniais atvejais direktorius gali bandomąjį laikotarpį pratęsti kitiems laikotarpiams, kurie bendrai sudaro šešis mėnesius.
   3.   Jei bandomojo laikotarpio ar jo pratęsimo metu personalo narys dėl ligos, motinystės atostogų ar nelaimingo atsitikimo negali atlikti savo pareigų bent vieną mėnesį, jo bandomąjį laikotarpį direktorius gali pratęsti atitinkamam laikui.
   4.   Nepažeidžiant 3 dalies, bandomasis laikotarpis jokiais atvejais negali būti ilgesnis kaip dvylika mėnesių.
   5.   Bandomuoju laikotarpiu kandidatas gali atsistatydinti bet kuriuo metu, apie tai pranešdamas prieš mėnesį, jei nesusitarta kitaip.
   2 skirsnis
   Periodinis įvertinimas. Paaukštinimas pareigose
   30 straipsnis
   1.   Kas dvylika mėnesių, kiekvienų kalendorinių metų pabaigoje ir priklausomai nuo direktoriaus nustatytų vidinių įgyvendinimo taisyklių, personalo nario vadovai pateikia jo gebėjimų, jo darbo našumo ir elgesio įvertinimą.
   2.   Įvertinimo ataskaita perduodama personalo nariui. Jis turi teisę pareikšti visas, jo nuomone, su šiuo įvertinimu susijusias pastabas.
   31 straipsnis
   1.   Tame pačiame lygyje ir pakopoje puikiai ir nepertraukiamai mažiausiai dvejus metus išdirbęs personalo narys, kurio sutartis po šio laikotarpio tęsis dar bent mėnesį, gali būti pakeltas į kitą jo lygio pakopą.
   2.   Pirmiau minėtas perkėlimas į aukštesnę pakopą neatliekamas automatiškai. Apie tai sprendžia direktorius, remdamasis personalo nario vadovų pateikta ataskaita apie darbuotojo gebėjimus, jo darbo našumą ir elgesį bei atsižvelgdamas į pokyčius, susijusius su jo pareigų sudėtingumu.
   32 straipsnis
   1.   Personalo nario lygis paaukštinamas tik tuo atveju, jei reikia užpildyti laisvą pareigybę. Tai atlieka direktorius, paskirdamas jį į betarpiškai aukštesnį lygį pagal vidaus taisykles, kurias direktoriaus siūlymu priima Vykdomoji taryba.
   2.   Į betarpiškai aukštesnį, nei turima kategorija, lygį paskiriami tie personalo nariai, kurie, palyginus jų privalumus ir išnagrinėjus jų hierarchinių vadovų ataskaitas, savo lygyje yra išdirbę minimalų laikotarpį.
   3.   Į betarpiškai aukštesnę kategoriją personalo narys gali būti paskiriamas tik po to, kai paraiškas pateikę personalo nariai, turintys būtiną parengimą ir patirtį bei savo lygyje išdirbę minimalų laikotarpį, įvertinami konkurso būdu. Personalo narys paskiriamas į žemiausią naujos kategorijos lygį.
   4.   Lygio ar kategorijos paaukštinimo sąlyga yra minimalus dvejų metų darbo tame pačiame lygyje laikotarpis.
   33 straipsnis
   1.   Personalo narys priskiriamas tai pakopai, kurioje atlyginimas yra panašiausias į mokėtą ankstesniame lygyje.
   2.   Jokiu atveju personalo nario bazinis mėnesinis darbo užmokestis naujame lygyje nėra mažesnis už tą, kurį jis gaudavo ankstesniame lygyje.
   3.   Jokiu atveju personalo narys negali patirti finansinių nuostolių tada, kai, jei nebūtų buvęs paaukštintas, savo ankstesniame lygyje už nuopelnus būtų gavęs aukštesnę pakopą. Šiuo atveju personalo nariui suteikiama papildoma pakopa nuo tos dienos, kada jam būtų buvusi suteikta pakopa už nuopelnus ankstesniame lygyje.
   3 skirsnis
   Tarnybos nutraukimas. Sutarties nutraukimas
   34 straipsnis
   Be mirties atvejo, tarnyba baigiasi:
   
               1.
            
            
               Pasibaigus pranešimo apie personalo nario atsistatydinimą terminui. Šis pranešimas pateikiamas mažiausiai prieš tris ir daugiausiai prieš šešis mėnesius, jei nėra abipusio susitarimo dėl trumpesnio termino.
            
         
               2.
            
            
               Pasibaigus pranešimo, kurį pateikia Centras, terminui.
               Pranešimo terminas yra vienas mėnuo už kiekvienus išdirbtus metus, atsižvelgiant į trijų mėnesių minimumą ir šešių mėnesių maksimumą. Tačiau pranešimo terminas neprasideda motinystės ar laikinojo nedarbingumo metu, jei laikinojo nedarbingumo atostogos neviršija trijų mėnesių. Be to, atsižvelgiant į anksčiau minėtus apribojimus, šis terminas sustabdomas per motinystės ar laikinojo nedarbingumo atostogas.
            
         
               3.
            
            
               Mėnesio, kurį personalo nariui sukako 65 metai, pabaigoje.
            
         
               4.
            
            
               Vadovaujantis efektyvaus Centro darbo interesais, personalo nario sutartis gali būti nutraukiama dėl jo nekompetencijos ar netinkamo darbo tarnybos metu pagal 55 straipsnį.
            
         
               5.
            
            
               Uždarius centrą, ypač dėl lėšų trūkumo, personalo narys už kiekvienus išdirbtus metus gauna vieno mėnesio bendrojo bazinio darbo užmokesčio dydžio kompensaciją, bet ne daugiau kaip dvylikos mėnesių. Skaičiuojant remiamasi bendruoju paskutiniu personalo nario baziniu mėnesiniu darbo užmokesčio.
            
         
               6.
            
            
               Jei buvo panaikinta pareigybė, susijęs personalo narys gauna 2 dalyje numatytą pranešimą ir 5 dalyje apibrėžtą kompensaciją.
            
         35 straipsnis
   Direktoriaus iniciatyva personalo nario sutartis gali būti nutraukiama be pranešimo:
   
               a)
            
            
               bandomojo laikotarpio metu ar jam pasibaigus pagal 29 straipsnio 2 dalyje nurodytas sąlygas;
            
         
               b)
            
            
               jei personalo narys nebeatitinka 27 straipsnio 1 dalyje nustatytų sąlygų;
            
         
               c)
            
            
               36 straipsnyje numatytu atveju;
            
         
               d)
            
            
               37 straipsnyje numatytu atveju.
            
         36 straipsnis
   1.   Užbaigus šios antraštinės dalies VI skyriuje nustatytą drausminę procedūrą, remiantis drausminiu pagrindu personalo nario sutartis gali būti nutraukiama nepranešus, kai jis sąmoningai ar dėl aplaidumo nevykdo savo įsipareigojimų. Sprendimą nutraukti sutartį direktorius priima po to, kai asmeniui suteikiama galimybė pateikti argumentus savo gynybai.
   2.   Prieš nutraukiant personalo nario sutartį, jis gali būti nušalinamas nuo pareigų pagal 57 straipsnyje nustatytas sąlygas.
   3.   Nutraukus tarnybą pagal šio straipsnio 1 dalį, direktorius gali pasiūlyti Vykdomajai tarybai nuspręsti atitinkamam asmeniui nesumokėti visos ar dalies kompensacijos bei išlaidų atlyginimo, numatytų 46 ir 52 straipsniuose minimose taisyklėse.
   37 straipsnis
   1.   Personalo nario sutartį Centras turi nutraukti be įspėjimo, kai direktorius sužino, kad įdarbinimo metu susijęs asmuo sąmoningai pateikė neteisingą informaciją apie savo profesinius įgūdžius ar 27 straipsnio 1 dalyje nustatytas sąlygas.
   2.   Šiuo atveju apie sutarties nutraukimą direktoriaus siūlymu paskelbia Vykdomoji taryba po to, kai susijęs asmuo yra išklausomas ir baigiama šios antraštinės dalies VI skyriuje nustatyta drausminė procedūra.
   3.   Prieš nutraukiant personalo nario sutartį, jis gali būti nušalinamas nuo pareigų pagal 57 straipsnyje nustatytas sąlygas.
   Taikomos 36 straipsnio 3 dalies nuostatos.
   IV SKYRIUS
   
      
         Darbo sąlygos
      
   
   1 skirsnis
   Darbo trukmė
   38 straipsnis
   1.   Reguliariai dirbantis personalas visą laiką yra Centro žinioje.
   Tačiau įprasta darbo savaitė neviršija 37,5 valandos, o įprastos darbo dienos valandų skaičius nustatomas pagal direktoriaus nustatytas vidines įgyvendinimo taisykles.
   2.   Dėl tinkamai pagrįstų priežasčių direktorius gali personalo narį paskirti dirbti nevisą darbo dieną, jei mano, kad tai atitiktų Centro interesus.
   Šio paskyrimo tvarka išdėstyta direktoriaus nustatytose vidinėse įgyvendinimo taisyklėse.
   39 straipsnis
   1.   Kai būtina ar esant dideliam darbo krūviui, gali būti prašoma, kad personalas dirbtų viršvalandžius. Darbas naktimis ir sekmadieniais ar valstybinių švenčių dienomis gali būti skiriamas tik vadovaujantis direktoriaus nustatytomis vidinėmis įgyvendinimo taisyklėmis.
   2.   Bendras personalo nario išdirbtų viršvalandžių skaičius neturi viršyti 150 valandų per šešis mėnesius.
   3.   „Specialistų“ ar „raštinės darbuotojų“ kategorijos personalo dirbami viršvalandžiai nesuteikia teisės į kompensaciją ar atlygį.
   Pagal 1 dalyje minėtas vidines įgyvendinimo taisykles „pagalbinio personalo“ kategorijos darbuotojų dirbami viršvalandžiai suteikia teisę į kompensuojamąjį poilsio laikotarpį arba, jei per šešis mėnesius nuo mėnesio, kurį buvo dirbami viršvalandžiai, negalima suteikti kompensacijos dėl darbo būtinumo, į automatiškai mokamą šiose taisyklėse nustatytą užmokestį už kiekvieną viršvalandį.
   2 skirsnis
   Atostogos
   40 straipsnis
   1.   Pagal direktoriaus nustatytas vidines įgyvendinimo taisykles kiekvienais kalendoriniais metais darbuotojams suteikiamos kasmetinės minimalios 24 darbo dienų ir maksimalios 30 darbo dienų atostogos. Šiose taisyklėse išdėstomos atostogų perkėlimo iš vienų kalendorinių metų į kitus sąlygos.
   2.   Be kasmetinių atostogų, darbuotojams paprašius, išimties tvarka direktorius gali suteikti tikslines atostogas. Šių atostogų suteikimo tvarka yra išdėstyta vidaus taisyklėse, kurias direktoriaus pasiūlymu priima Vykdomoji taryba.
   41 straipsnis
   Personalo narėms moterims, be 40 straipsnyje numatytų atostogų, pateikusioms medicininę pažymą, suteikiamos pilnu darbo užmokesčiu apmokamos motinystės atostogos, dažniausiai prasidedančios likus šešioms savaitėms iki pažymoje nurodytos numatomos gimdymo dienos ir pasibaigiančios praėjus 10 savaičių po gimdymo; šios atostogos yra ne trumpesnės kaip 16 savaičių.
   Tačiau, gydytojui leidus, susijusi personalo narė motinystės atostogas gali pradėti likus mažiau kaip 6 savaitėms iki numatomos gimdymo dienos; šiuo atveju atostogos baigiasi praėjus 10 savaičių nuo gimdymo dienos ir pridėjus laiką, kurį susijusi personalo narė išdirbo per iki tikrosios gimdymo dienos likusias šešias savaites.
   Personalo nariams vyrams per 10 savaičių nuo vaiko gimimo suteikiamos penkių darbo dienų tėvystės atostogos.
   42 straipsnis
   Personalo nariui, pateikusiam įrodymų, jog dėl ligos ar nelaimingo atsitikimo negali vykdyti savo pareigų, automatiškai suteikiamos laikinojo nedarbingumo atostogos, vadovaujantis vidaus taisyklėmis, kurias direktoriaus pasiūlymu priima Vykdomoji taryba. Savo nuožiūra Centras gali nuspręsti pasiteirauti medicinos specialisto nuomonės.
   43 straipsnis
   Nevisą darbo dieną paskirto dirbti personalo nario kasmetinės atostogos dėl šio darbo trukmės atitinkamai sutrumpinamos. Atimamų dienų dalys apskaičiuojamos proporcingai pagal direktoriaus nustatytas vidines įgyvendinimo taisykles.
   44 straipsnis
   1.   Išskyrus atvejus dėl ligos ar nelaimingo atsitikimo, personalo narys negali neatvykti į tarnybą be išankstinio savo betarpiško vadovo leidimo. Nepažeidžiant visų galiojančių drausminių nuobaudų, visas tinkamai nustatytas nebuvimo laikotarpis atimamas iš kasmetinių susijusio personalo nario atostogų. Jei jo kasmetinės atostogos yra išnaudotos, jis automatiškai netenka darbo užmokesčio už tokį pat laikotarpį.
   2.   Jei personalo narys laikinojo nedarbingumo atostogas nori praleisti kitoje, nei dirba, vietovėje, jis turi gauti išankstinį direktoriaus leidimą.
   3.   Išimtiniais atvejais ir personalo nario prašymu direktorius savo nuožiūra gali jam suteikti nemokamų atostogų dėl asmeninių priežasčių. Per penkiolika metų šių atostogų trukmė neturi viršyti vienerių metų.
   Šiuo laikotarpiu personalo nario pakopa nepadidinama; nemokamų atostogų laikotarpis neįskaičiuojamas į 31 straipsnio 1 ir 2 dalyse nustatytą minimalų laikotarpį.
   Nemokamos atostogos nustatomos pagal vidaus taisykles, kurias direktoriaus pasiūlymu priima Vykdomoji taryba.
   4.   Pasibaigus kiekvienam tarnyboje išdirbtam 18 mėnesių laikotarpiui, pagal direktoriaus siūlymu Vykdomosios tarybos priimtas vidaus taisykles personalo nariams, jų teisėtiems sutuoktiniams ir išlaikomiems vaikams suteikiama grįžimo į jų kilmės vietą kelionė.
   3 skirsnis
   Valstybinės šventės
   45 straipsnis
   Valstybinių švenčių sąrašą sudaro direktorius.
   V SKYRIUS
   
      
         Darbo užmokestis ir išlaidos
      
   
   46 straipsnis
   1.   Pagal direktoriaus siūlymu Vykdomosios tarybos priimtose vidaus taisyklėse nustatytas sąlygas, išskyrus, kai numatyta kitaip, personalo narys turi teisę gauti jo kategoriją, lygį ir pakopą atitinkantį atlyginimą vien dėl to, kad yra įdarbintas.
   Šios teisės atsisakyti negalima.
   2.   Šį atlyginimą sudaro bazinis darbo užmokestis ir šeimai bei kitiems tikslams skirtos išmokos.
   47 straipsnis
   Darbo užmokestis išreiškiamas ir mokamas eurais.
   48 straipsnis
   Direktoriaus pasiūlymu Vykdomoji taryba patvirtina metinio darbo užmokesčio nustatymą remiantis Bendrijos darbuotojams skirta metodika, kuriai pritarė Europos Sąjungos Taryba.
   49 straipsnis
   Kiekvienos kategorijos, lygio ir pakopos bazinis mėnesinis darbo užmokestis nustatomas pagal II priedo lentelę.
   50 straipsnis
   1.   Išmokos šeimai, į kurias personalo narys turi teisę, nustatomos 46 straipsnyje nurodytose vidaus taisyklėse ir susideda iš:
   
               a)
            
            
               šeimos pašalpos;
            
         
               b)
            
            
               išlaikomo vaiko pašalpos;
            
         
               c)
            
            
               pašalpos mokymuisi.
            
         2.   Personalo narys, gavęs šiame straipsnyje minėtas išmokas šeimai, turi pranešti apie tokio pat pobūdžio kur nors kitur gaunamas išmokas; šios išmokos išskaitomos iš gaunamų pagal šiuos nuostatus.
   3.   Išlaikomo vaiko pašalpa gali būti padvigubinta konkrečiu ir tinkamai pagrįstu direktoriaus sprendimu, priimtu remiantis Centro paskirto gydytojo išduota medicinine pažyma, liudijančia, kad personalo narys dėl svarstomo vaiko protinės ar fizinės negalios turi didelių finansinių sunkumų.
   51 straipsnis
   Jei savo tarnybos laikotarpiu personalo narys miršta, likęs teisėtas sutuoktinis ar išlaikomi vaikai šešis mėnesius nuo mėnesio, kurį susijęs asmuo mirė, gauna visą mirusiojo atlyginimą.
   52 straipsnis
   Pagal 46 straipsnyje nurodytose vidaus taisyklėse nustatytas sąlygas personalo narys turi teisę gauti kompensaciją už išlaidas, patirtas tarnybos metu, perkeliant, periodiškai vykstant atostogų į tėvynę ar baigiantis sutarčiai, taip pat atliekant pareigas, arba kai jos susiję su jo pareigų atlikimu, nepažeidžiant 36 straipsnio 3 dalies.
   53 straipsnis
   1.   Mirus personalo nariui, jo teisėtam sutuoktiniui ar išlaikomam vaikui, kūno pervežimo iš personalo nario tarnybos vietovės į kilmės šalį išlaidas padengia Centras. Tuo tikslu Centras gali išmokėti avansą.
   Centras taip pat padengia ankstesnėje pastraipoje minėtų likusių asmenų kelionės ir asmeninio turto bei bagažo pervežimo išlaidas jiems grįžtant į mirusio personalo nario kilmės vietą.
   2.   Jei personalo narys miršta misijos metu, kūno pervežimo iš mirties vietos į personalo nario kilmės vietą išlaidas padengia Centras.
   54 straipsnis
   Bet kokia permokėta suma grąžinama, jei gavėjas sužino apie netikslų mokėjimą arba jei netikslumas buvo toks akivaizdus, kad jis negalėjo to nepastebėti. Grąžinimo tvarką nustato direktorius.
   VI SKYRIUS
   
      
         Drausminės nuobaudos
      
   
   55 straipsnis
   1.   Personalo nariui, tyčia ar dėl aplaidumo nevykdžiusiam šiuose nuostatuose nustatytų pareigų, skiriama drausminė nuobauda.
   2.   Drausminės nuobaudos gali būti:
   
               —
            
            
               nuobaudos už pirmo sunkumo laipsnio nusižengimą:
               
                           a)
                        
                        
                           rašytinis įspėjimas;
                        
                     
                           b)
                        
                        
                           papeikimas;
                        
                     
         
               —
            
            
               nuobaudos už antro sunkumo laipsnio nusižengimą:
               
                           a)
                        
                        
                           pakopos sumažinimas;
                        
                     
                           b)
                        
                        
                           lygio ar kategorijos pažeminimas;
                        
                     
                           c)
                        
                        
                           pašalinimas iš pareigų.
                        
                     
         3.   Vienam nusižengimui taikoma tik viena drausminė nuobauda.
   56 straipsnis
   1.   Darbuotojo tiesioginio vadovo pasiūlymu arba savo iniciatyva direktorius, nepasitaręs su Vykdomąja taryba, gali parašyti įspėjimą ir papeikimą. Susijęs asmuo prieš tai išklausomas. Personalo narys, jei nori, gali atsakyti į įspėjimą ar papeikimą. Atsakymas saugomas jo asmens byloje.
   2.   Kitas nuobaudas, užbaigusi 58 straipsnyje nustatytą drausminimo procedūrą, taiko Vykdomoji taryba. Šią procedūrą, išklausę susijusį asmenį, gali inicijuoti direktorius arba Vykdomoji taryba.
   57 straipsnis
   1.   Jei personalo narys yra kaltinamas dėl sunkaus aplaidumo, prilygstančio jo oficialių pareigų nevykdymui ar įstatymo pažeidimui, direktoriaus įsakymu jis gali būti nušalinamas nuo pareigų. Kaip prevencinė priemonė, sprendimas darbuotoją nušalinti nuo pareigų priimamas per keturias darbo dienas nuo veiksmų, kuriais kaltinamas darbuotojas, atskleidimo.
   2.   Sprendime personalo narį nušalinti nuo pareigų nurodoma, ar nušalinimo laikotarpiu jam ir toliau mokamas darbo užmokestis arba kurios jo dalies nemokėti; nemokama dalis yra ne didesnė nei pusė darbuotojo bazinio darbo užmokesčio.
   3.   Jei per du mėnesius nuo tos dienos, kai įsigaliojo sprendimas nušalinti darbuotoją nuo pareigų, dėl jo nepriimamas joks sprendimas, tolesnį nušalinimą turi patvirtinti Vykdomoji taryba.
   4.   Jei per keturis mėnesius nuo tos dienos, kai įsigaliojo sprendimas nušalinti darbuotoją nuo pareigų, dėl jo nepriimamas joks sprendimas, personalo narys vėl gauna visą darbo užmokestį.
   5.   Jei drausminei procedūrai pasibaigus personalo nariui nebuvo taikoma jokia drausminė nuobauda ar kitos, nei raštiškas įspėjimas ar papeikimas, drausminės priemonės, susijusiam darbuotojui kompensuojama neišmokėta darbo užmokesčio dalis.
   6.   Tačiau, jei personalo narys yra kaltinamas dėl tų pačių veiksmų, galutinis sprendimas priimamas tik po to, kai bylą nagrinėjęs teismas priima galutinį sprendimą.
   58 straipsnis
   1.   Drausminę procedūrą inicijuoja direktorius, sudarydamas specialią tyrimo komisiją; ši komisija pateikia direktoriui ataskaitą, kurioje turi būti aiškiai išdėstyti faktai, dėl kurių skundžiamasi, ir prireikus jų atsiradimo aplinkybės.
   Ši ataskaita perduodama Vykdomosios tarybos pirmininkui, kuris apie tai susijusiam personalo nariui praneša raštu.
   Bet koks personalo nariui priskiriamas trukdymas informuoti ir jo atsisakymas pasirašyti patvirtinimą apie pranešimo gavimą laikomas informacijos suteikimu.
   2.   Specialiosios tyrimo komisijos sudėtis ir darbo tvarka nustatomi vidaus taisyklėse, kurias direktoriaus siūlymu priima Vykdomoji taryba.
   III ANTRAŠTINĖ DALIS
   DIREKTORIUS IR DIREKTORIAUS PAVADUOTOJAS
   59 straipsnis
   1.   Šių nuostatų nuostatos, nustatančios personalo teises ir pareigas, mutatis mutandis taikomos direktoriui ir direktoriaus pavaduotojui.
   2.   Kai šiuose nuostatuose numatyta, kad direktorius priima sprendimus personalo ir vietos personalo atžvilgiu, Vykdomoji taryba šiuos sprendimus priima direktoriaus ir direktoriaus pavaduotojo atžvilgiu.
   Lygiai taip pat, jei numatyta, kad personalas ir vietos personalas informaciją teikia direktoriui, direktorius ir direktoriaus pavaduotojas šią informaciją teikia Vykdomajai tarybai.
   IV ANTRAŠTINĖ DALIS
   SOCIALINĖS APSAUGOS, MOKESČIŲ IR APELIACINIŲ SKUNDŲ PATEIKIMO NUOSTATOS
   I SKYRIUS
   
      
         Socialinės nuostatos
      
   
   1 skirsnis
   Socialinė apsauga
   60 straipsnis
   1.   Personalo nariai, direktoriaus pavaduotojas, direktorius ir, tiek kiek būtina, Centro pripažinti teisėti jų šeimų nariai gali pasirinkti valstybės, kurios teritorijoje yra Centro buveinė, paskutinės valstybės, kurioje jie prieš tai gyveno, arba valstybės, kurios piliečiai yra, socialinės apsaugos sistemas arba bet kokią privačią sistemą, dėl kurios Centras yra pasirašęs susitarimą.
   Tačiau pasirinkti galima tik vieną kartą; tai turi būti padaryta per tris mėnesius nuo įdarbinimo dienos; sistema įsigalioja nuo tos dienos, kurią pradedama tarnyba.
   2.   Kaip nurodyta vidaus taisyklėse, personalo nariai, direktoriaus pavaduotojas, direktorius ir jų teisėti sutuoktiniai, negaunantys to paties pobūdžio ir lygio pašalpų pagal kitas teisės aktų nuostatas, bei jų išlaikomi vaikai, yra draudžiami sveikatos draudimu. Draudimo laipsnis nustatomas vidaus taisyklėse, kurias direktoriaus pasiūlymu priima Vykdomoji taryba.
   3.   Sveikatos draudimui būtinus įnašus moka personalo nariai ir Centras pagal 2 dalyje minėtas vidaus taisykles.
   61 straipsnis
   1.   Nuo pirmos tarnybos dienos personalo nariai, direktoriaus pavaduotojas ir direktorius draudžiami nuo profesinės rizikos faktorių ir nelaimingų atsitikimų, atsižvelgiant į 60 straipsnyje minėtas vidaus taisykles. Jie prisideda prie draudimo nuo šių pavojų išlaidų.
   2.   Rizika, nuo kurios nedraudžiama, mokamos pašalpos ir apdraustos išlaidos yra apibrėžiamos 1 dalyje minėtose taisyklėse.
   62 straipsnis
   1.   Personalo nariui, direktoriaus pavaduotojui ar direktoriui gimus vaikui, vaiką prižiūrinčiam asmeniui mokama vienkartinė vienodo dydžio pašalpa, laikantis 60 straipsnyje minėtų vidaus taisyklių.
   2.   Pašalpos gimus vaikui gavėjas turi pranešti apie visas tokio paties pobūdžio pašalpas, už tą patį vaiką gautas iš kitų šaltinių; šios pašalpos išskaitomos iš 1 dalyje minėtų pašalpų. Jei abu tėvai, kaip Centro personalo nariai, turi teisę į šią pašalpą, ji mokama tik vienam.
   2 skirsnis
   Kaupiamasis fondas
   63 straipsnis
   1.   Pagal direktoriaus siūlymu Vykdomosios tarybos priimtas vidaus taisykles Centras įkuria kaupiamąjį fondą personalo nariams, direktoriaus pavaduotojui ir direktoriui. Šios taisyklės nustato personalo narių ir Centro privalomo ir savanoriško įnašų mokėjimo fondui, taip pat išeitinių išmokų tarnybą Centre baigusiems darbuotojams mokėjimo metodus.
   2.   Kaupiamajam fondui įkurti būtinus įnašus moka personalo nariai ir Centras pagal 1 dalyje minėtas vidaus taisykles.
   3 skirsnis
   Išmoka galutinai ir savanoriškai nutraukus sutartį
   64 straipsnis
   1.   Personalo narys, kurio sutartis nutraukiama personalo nario ir Centro sutarimu ir kuris Centre yra išdirbęs ne mažiau kaip penkerius metus, Vykdomosios tarybos sprendimu ir remiantis direktoriaus ataskaita, gali gauti galutinio ir savanoriško sutarties nutraukimo išmoką pagal direktoriaus siūlymu Vykdomosios tarybos priimtas vidaus taisykles.
   2.   Ši išmoka nutraukus sutartį nemokama automatiškai; priimant sprendimą, ar ją suteikti, išnagrinėjami Centro interesai ir tikslai. Mokama pagal direktoriaus siūlymu Vykdomosios tarybos nustatytas sąlygas ir 1 dalyje minėtas vidaus taisykles.
   3.   Jei sutartis nutraukiama pagal 36 ir 37 straipsnius, sutarties nutraukimo išmoka nemokama.
   4.   Direktorius ir direktoriaus pavaduotojas sutarties nutraukimo išmokos negauna.
   5.   Sutarties nutraukimo išmoka nesuderinama su 34 straipsnio 5 dalyje nurodyta kompensacija.
   II SKYRIUS
   
      
         Mokesčių nuostatos
      
   
   65 straipsnis
   1.   Direktorius, direktoriaus pavaduotojas ir personalo nariai yra apmokestinami Centro naudai nuo Centro mokamo darbo užmokesčio.
   Apmokestinimo sąlygos ir tvarka yra nustatytos III priede. Jei būtina, Komitetas turi teisę keisti šį priedą.
   2.   Mokesčius Centras surenka išskaitydamas išmokant atlyginimą. Pajamos iš mokesčių į Centro biudžetą įrašomos kaip įplaukos.
   III SKYRIUS
   
      
         Apeliacijų nuostatos
      
   
   66 straipsnis
   1.   Personalo nariai, direktoriaus pavaduotojas ir direktorius kompetentingai institucijai gali pateikti prašymą, kad ji priimtų su jais susijusį sprendimą. Per du mėnesius nuo prašymo padavimo dienos kompetentinga institucija susijusiam asmeniui praneša apie priimtą motyvuotą sprendimą. Jei iki šio laikotarpio pabaigos negaunamas atsakymas į prašymą, laikoma, kad tai yra numanomas sprendimas atmesti jį; šį sprendimą galima apskųsti kaip nurodyta tolesnėje dalyje.
   2.   Kai kompetentinga institucija priima sprendimą arba kai ji nepriima pagal šiuos nuostatus paskirtos priemonės, personalo nariai, direktoriaus pavaduotojas ir direktorius kompetentingai institucijai gali apskųsti nepalankų jiems veiksmą. Skundas yra rašytinis dokumentas, kuriuo prašoma, kad nagrinėjamame ginče būtų priimtas draugiškas sprendimas. Skundas turi būti paduodamas per du mėnesius; praleidus šį laikotarpį, skundas negalioja. Skundo padavimo laikotarpis prasideda:
   
               —
            
            
               nuo pranešimo apie sprendimą susijusiam asmeniui dienos, bet ne vėliau kaip nuo tos dienos, kurią pastarasis gavo pranešimą, jei priemonė turi poveikį konkrečiam asmeniui; tačiau jei konkrečiam asmeniui poveikį turintis veiksmas veikia ir kitą asmenį, šis laikotarpis kitam asmeniui prasideda nuo tos dienos, kurią jis gauna pranešimą,
            
         
               —
            
            
               pasibaigus atsakymui skirtam terminui, kai skundas yra dėl numanomo sprendimo atmesti prašymą, kaip numatyta 1 dalyje.
            
         Per du mėnesius nuo skundo padavimo dienos kompetentinga institucija praneša susijusiam asmeniui apie savo pagrįstą sprendimą. Jei iki šio laikotarpio pabaigos negaunamas atsakymas į skundą, laikoma, kad tai yra numanomas sprendimas atmesti jį; šį sprendimą galima apskųsti pagal 67 straipsnį.
   Procedūra, kurią kompetentinga institucija naudoja motyvuotam sprendimui priimti, nustatoma vidaus taisyklėse, kurias direktoriaus siūlymu priima Vykdomoji taryba.
   Šiame straipsnyje kompetentinga institucija:
   
               —
            
            
               personalui – direktorius,
            
         
               —
            
            
               direktoriui ir direktoriaus pavaduotojui bei tais atvejais, kai paduodamas skundas dėl direktoriaus paskirtos drausminės nuobaudos, – Vykdomoji taryba,
            
         
               —
            
            
               kai paduodamas skundas dėl Vykdomosios tarybos direktoriui ar direktoriaus pavaduotojui paskirtos drausminės nuobaudos, – Komitetas.
            
         67 straipsnis
   1.   Personalo narių ir Centro, taip pat direktoriaus ar direktoriaus pavaduotojo ir Centro ginčai gali būti sprendžiami sutaikinimu pagal šių nuostatų IV priede nustatytas procedūras. Tačiau kai ginčo negalima išspręsti, personalo narys turi teisę kreiptis į Tarptautinės darbo organizacijos Administracinį teismą.
   2.   Tarptautinės darbo organizacijos Administracinis teismas (toliau – Administracinis teismas) turi jurisdikciją sprendžiant bet kokį Centro ir jo personalo nario ginčą dėl nepalankaus šiam asmeniui veiksmo teisėtumo pagal 66 straipsnio 2 dalį.
   3.   Apeliacinis skundas Administraciniam teismui yra priimtinas tik, jei:
   
               —
            
            
               kompetentinga institucija prieš tai gavo skundą pagal 66 straipsnio 2 dalį, paduotą per jame nurodytą laikotarpį,
            
         
               —
            
            
               skundas buvo atmestas specialiu arba numanomu sprendimu,
            
         
               —
            
            
               šalių sutaikyti nepavyko arba sprendimas nepriimtas per keturis mėnesius nuo taikintojo paskyrimo.
            
         4.   Apeliaciniai skundai pagal 2 dalį paduodami per tris mėnesius. Šis terminas prasideda dieną, kurią abiem šalims buvo pranešta, kad taikinimas nepavyko, arba, jei sprendimas nepriimtas, keturių mėnesių termino nuo taikintojo paskyrimo dienos pabaigos dieną.
   V ANTRAŠTINĖ DALIS
   VIETOS PERSONALAS
   68 straipsnis
   1.   Vietos personalą samdo direktorius, pasirašydamas nustatyto laikotarpio darbo sutartis.
   2.   Vietos personalui mutatis mutandis taikoma II antraštinė dalis, išskyrus 6–10, 29, 31–37, 40–43, 46–50 straipsnius ir VI dalį.
   69 straipsnis
   Vietos personalo įdarbinimo sąlygas ir visų pirma:
   
               a)
            
            
               jų samdymo būdą bei sutarčių nutraukimą;
            
         
               b)
            
            
               atostogas ir
            
         
               c)
            
            
               lygių skirstymą bei darbo užmokestį
            
         nustato direktorius pagal toje vietovėje, kurioje jie dirbs, galiojančias taisykles ir praktiką.
   70 straipsnis
   Centras padengia būtinos socialinio draudimo įmokos darbdavio dalį pagal vietovėje, kurioje vietos personalo narys eis savo pareigas, galiojančius reikalavimus.
   71 straipsnis
   Bet kuris vietos personalo narys gali direktoriui pateikti prašymą, kad jis priimtų su juo susijusį sprendimą. Per vieną mėnesį nuo dienos, kurią buvo pateiktas prašymas, direktorius praneša susijusiam asmeniui apie savo sprendimą, jį pagrįsdamas. Nesutarimo atveju vietos personalo narys gali paduoti apeliacinį skundą pagal 72 straipsnį.
   72 straipsnis
   Centro ir vietos personalo nario ginčai perduodami kompetentingam teismui pagal galiojančius vietovės, kurioje vietos personalo narys atlieka savo pareigas, įstatymus.
   VI ANTRAŠTINĖ DALIS
   UŽSIENYJE DIRBANTIS PERSONALAS
   73 straipsnis
   Užsienyje dirbančiam personalui taikomos nuostatos yra numatytos direktoriaus pasiūlymu Vykdomosios tarybos priimtose vidaus taisyklėse.
   VII ANTRAŠTINĖ DALIS
   LAIKINAI Į CENTRĄ PERKELTIEMS DARBUOTOJAMS TAIKOMOS TAISYKLĖS
   74 straipsnis
   Pagal konkrečius bendradarbiavimo ar mainų susitarimus iš organizacijų ir bendrovių laikinai į Centrą perkeltiems asmenims taikomos nuostatos yra numatytos direktoriaus pasiūlymu Vykdomosios tarybos priimtose vidaus taisyklėse.
   VIII ANTRAŠTINĖ DALIS
   BAIGIAMOSIOS NUOSTATOS
   75 straipsnis
   Šie nuostatai įsigalioja tuo pat metu kaip ir juos patvirtinantis AKR ir EB ambasadorių komiteto sprendimas.
   76 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2005 m. liepos 27 d.
      
         
            Ambasadorių komiteto vardu
         
         
            Pirmininkas
         
         F. J. WAHNON FERREIRA
         
      
   
   
      (1)  OL L 317, 2000 12 15, p. 3. Susitarimas su pakeitimais, padarytais AKR ir EB Ministrų Tarybos sprendimu Nr. 1/2003 (OL L 141, 2003 6 7, p. 25).
   
      TARNYBOS NUOSTATŲ I PRIEDAS
      ĮMONIŲ PLĖTOJIMO CENTRAS (CDE)
      SUTARTIS (1) SU:
      Ponia/ponu:
      Gimimo data:
      Pilietybė:
      Asmens tapatybės kortelės Nr.:
      Išdavimo data:
      Atsižvelgiant į Jūsų prašyme pateiktą informaciją ir laikantis priėmimo konkurso būdu procedūros, Įmonių plėtojimo centras (CDE), atstovaujamas jo direktoriaus …………………………………, pagal AKR ir EB ambasadorių komiteto sprendimo Nr. 9/2005, nustatančio Centro tarnybos nuostatus, 6 straipsnį nusprendė įdarbinti Jus Centro personalo nariu.
      Jūsų įdarbinimo sąlygos:
      1.   TRUKMĖ
      Sutartis įsigalioja ………………. ir trunka neapibrėžtą laikotarpį pagal Kotonu susitarimo III priedo nuostatas.
      2.   BANDOMASIS LAIKOTARPIS
      Pirmi šeši darbo mėnesiai laikomi bandomuoju laikotarpiu. Šiuo laikotarpiu abi šalys registruotu laišku be išankstinio įspėjimo gali nutraukti šią sutartį. Bandomasis laikotarpis taikomas tik naujai priimtiems darbuotojams.
      3.   DARBO VIETA
      Šiuo metu darbo vieta yra...... Tačiau išimtinai Centro interesais galite būti paskirtas (-a) į darbovietę kitoje vietoje.
      4.   KLASIFIKACIJA
      Kategorija:
      Lygis:
      Pakopa:
      Sutinkate, kad direktorius, atsižvelgdamas į Centro interesus, paskirtų Jus į pareigybę, kuriai reikia Jūsų kategorijos ir lygio, dėl ko gali pasikeisti Jūsų pareigos.
      5.   DARBO SAVAITĖ
      Darbo savaitė susideda iš 37,5 valandos.
      6.   SUTARTIES NUTRAUKIMAS ĮSPĖJIMO TERMINUI PASIBAIGUS
      Pagal šių Centro tarnybos nuostatų 34 straipsnį abi šalys šią sutartį gali nutraukti registruotu laišku.
      7.   TARNYBOS NUOSTATAI
      Abi šalys pripažįsta, kad joms privalomi:
      
                  a)
               
               
                  Centro statutas ir darbo tvarkos taisyklės, Centro tarnybos nuostatai ir Vyriausiųjų valdybų susitarimas;
               
            
                  b)
               
               
                  pagal anksčiau minėtus Tarnybos nuostatus Centro išleistos įvairios vidaus taisyklės, su kuriomis esate supažindintas; negali būti priimami jokie Jums nepalankūs šių taisyklių pakeitimai iš anksto Jums nepranešus;
               
            
                  c)
               
               
                  visos atskiros sąlygos, kurias Centras gali Jums nustatyti, pagal pirmiau minėtų Tarnybos nuostatų 1 straipsnio 5 dalį.
               
            Jūs aiškiai atsisakote tos Tarnybos nuostatuose dėl tarnybos pradžios numatytos naudos, kurią jau gavote pagal bet kokią ankstesnę sutartį su Centru.
      Šioje sutartyje atsižvelgiama į ankstesnėse tarnybose Centre personalo nariu išdirbtus metus.
      8.   GINČAI
      Visi Jūsų ir Centro ginčai sprendžiami taikinimo procedūra arba pagal Tarnybos nuostatų 67 straipsnį perduodami Tarptautinės darbo organizacijos Administraciniam teismui.
      Ginčų negalima spręsti kitais būdais.
      9.   ANKETOS
      A priedas (administracinė anketa) ir B priedas (šeimos anketa) yra neatskiriama šios sutarties dalis.
      Įmonių plėtojimo centro vardu
      Briuselis,
      Direktorius
      Centro direktoriui
      Aš sutinku su pirmiau pateikta sutartimi ir joje nurodytomis sąlygomis.
      Esu gavęs (-usi) ir susipažinęs (-usi) su Centro statutu ir darbo tvarkos taisyklėmis, Centro tarnybos nuostatais ir vidaus taisyklėmis.
      Sutinku tvirtai laikytis Tarnybos nuostatuose nustatytų ginčų su Centru sprendimo taisyklių ir aiškiai atsisakau kitų ginčų sprendimo būdų, įskaitant kreipimąsi į kitas teismo institucijas.
      Data
      Personalo nario parašas
      
         (1)  Sutarties pavyzdys, sudarant šių nuostatų 6 straipsnyje nurodytas nustatyto laikotarpio ir trumpalaikes sutartis, turės būti tikslinamas, kad būtų galima atsižvelgti į šio pobūdžio sutartims taikomas nuostatas ir suteikti galimybę sutarties sudarymo metu nustatyti atskiras sąlygas.
      
         I PRIEDO A PRIEDAS
         ADMINISTRACINĖ ANKETA
         Vardas:
         Pavardė:
         Gimimo data:
         Šeiminė padėtis:
         Sutarties pasirašymo diena:
         Sutarties įsigaliojimo diena:
         Sutarties trukmė:
         Kilmės vieta:
         Gyvenamoji vieta tarnybos tikslais:
         Kategorija, lygis, pakopa:
         Bazinis mėnesinis darbo užmokestis:
         Specialios nuostatos:
         Personalo nario parašas
         Direktorius
      
      
         I PRIEDO B PRIEDAS
         ŠEIMOS ANKETA
         Vardas:
         Pavardė:
         Gimimo vieta ir data:
         IŠLAIKYTINIAI
         
                     Vardas ir pavardė
                  
                  
                     Gimimo vieta ir data
                  
                  
                     Giminystė
                  
                  
                     Civilinis statusas
                  
                  
                     Pilietybė
                  
               Čia pasirašę patvirtina, kad pirmiau pateikta informacija yra teisinga.
         Personalo nario parašas
         Direktorius
         Data:
      
   
   
      TARNYBOS NUOSTATŲ II PRIEDAS
      BENDRŲJŲ BAZINIŲ MĖNESINIŲ DARBO UŽMOKESČIŲ LENTELĖ (EURAIS)
      Taikoma nuo 2003 m. liepos 1 d. (2003 m. birželio mėn. indeksas)
      
                  Kategorija
               
               
                  Lygis
               
               
                  Pagrindinė pareigybė
               
               
                  Pakopa
               
            
                   
               
               
                   
               
               
                   
               
               
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                              1.
                           
                           
                              DIREKTORIAI
                           
                        
               
                  1. A
               
               
                  Direktorius
               
               
                  12 016,80
               
               
                  12 737,81
               
               
                   
               
               
                   
               
               
                   
               
               
                   
               
            
                  1. B
               
               
                  Direktoriaus pavaduotojas
               
               
                  10 643,46
               
               
                  11 282,07
               
               
                   
               
               
                   
               
               
                   
               
               
                   
               
            
                  
                              2.
                           
                           
                              SPECIALISTAI
                           
                        
               
                  2. A
               
               
                  Vyresnysis specialistas
               
               
                  8 583,47
               
               
                  9 098,43
               
               
                  9 613,46
               
               
                  10 190,27
               
               
                   
               
               
                   
               
            
                  2. B
               
               
                  Vyresnysis specialistas
               
               
                  6 866,75
               
               
                  7 278,71
               
               
                  7 725,10
               
               
                  8 171,43
               
               
                  8 652,13
               
               
                  9 171,26
               
            
                  2. C
               
               
                  Specialistas
               
               
                  6 008,44
               
               
                  6 386,08
               
               
                  6 763,77
               
               
                  7 141,47
               
               
                  7 553,38
               
               
                  8 006,58
               
            
                  2. D
               
               
                  Specialistas
               
               
                  4 806,73
               
               
                  5 098,55
               
               
                  5 407,56
               
               
                  5 733,75
               
               
                  6 077,09
               
               
                  6 441,72
               
            
                  
                              3.
                           
                           
                              RAŠTINĖS DARBUOTOJAI
                           
                        
               
                  3. A
               
               
                  Atsakingasis padėjėjas
               
               
                  4 017,11
               
               
                  4 257,35
               
               
                  4 497,75
               
               
                  4 789,59
               
               
                  5 081,39
               
               
                  5 386,27
               
            
                  3. B
               
               
                  Raštinės padėjėjas
               
               
                  3 090,01
               
               
                  3 261,68
               
               
                  3 467,71
               
               
                  3 673,74
               
               
                  3 879,42
               
               
                  4 112,19
               
            
                  3. C
               
               
                  Sekretorius/raštininkas
               
               
                  2 231,71
               
               
                  2 369,02
               
               
                  2 506,39
               
               
                  2 643,72
               
               
                  2 815,35
               
               
                  2 984,27
               
            
                  
                              4.
                           
                           
                              PAGALBINIS PERSONALAS
                           
                        
               
                  4. A
               
               
                  Techniniai darbuotojai
               
               
                  1 819,66
               
               
                  1 922,67
               
               
                  2 025,70
               
               
                  2 128,73
               
               
                  2 266,02
               
               
                  2 401,98
               
            Išskyrus 1.A ir 1.B lygius, kiekvieno lygio didžiausios pakopos darbuotojų skaičius negali viršyti 25 % kiekvieno atitinkamo lygio statutinių pareigybių skaičiaus.
   
   
      TARNYBOS NUOSTATŲ III PRIEDAS
      Apmokestinimo centro naudai sąlygos ir tvarka
      
                  1.
               
               
                  Pagal Tarnybos nuostatų 65 straipsnį direktorius, direktoriaus pavaduotojas ir centro darbuotojai, išskyrus vietos personalą, yra apmokestinami centro naudai.
                  Mokestis mokamas kiekvieną mėnesį nuo darbo užmokesčio ir kitų tarnybos pajamų, kuriuos Centras moka kiekvienam asmeniui, privalančiam mokėti mokesčius.
                  Tačiau pinigų sumos iš kitos priemokos, mokamos kaip vienkartinė išmoka ar kitaip, kai jos mokamos einant oficialias pareigas patirtoms išlaidoms kompensuoti, neįtraukiamos į mokesčio bazę.
               
            
                  2.
               
               
                  Išmokos šeimai ir socialinės pašalpos yra išskaitomos iš mokesčio bazės.
               
            
                  3.
               
               
                  Suma, apskaičiuota taikant šio priedo 1 ir 2 dalių nuostatas, sumažinama 10 % profesinėms ir asmeninėms išlaidoms.
                  Papildomai išskaitoma suma lygi dviem už išlaikomą vaiką gaunamoms išmokoms už kiekvieną apmokestinamo asmens išlaikomą vaiką ar asmenį.
                  Skaičiuojant mokesčio bazę, iš kiekvieno užsienyje dirbančio darbuotojo darbo užmokesčio papildomai išskaitoma 16 %. Minimalus išskaitymas pagal šią nuostatą yra ne mažesnis kaip 200 EUR.
                  Visos asmens pagal socialinės apsaugos sistemą, kuriai jis priklauso, mokamos sumos išskaitomos nuo mokesčio bazės, kaip apibrėžta 60–63 straipsniuose ir atitinkamose vidaus taisyklėse.
               
            
                  4.
               
               
                  Mokestis apskaičiuojamas nuo apmokestinamosios sumos, kuri gaunama taikant 3 dalį, ir neatsižvelgiant į bet kokias 84,96 EUR neviršijančias sumas, bei taikant šiuos tarifus:
                  
                              —
                           
                           
                              0 %
                           
                           
                              sumoms, mažesnėms nei
                           
                           
                              84,96 EUR
                           
                           
                               
                           
                           
                               
                           
                        
                              —
                           
                           
                              8 %
                           
                           
                              sumoms nuo
                           
                           
                              84,97
                           
                           
                              iki
                           
                           
                              1 501,99 EUR
                           
                        
                              —
                           
                           
                              10 %
                           
                           
                              sumoms nuo
                           
                           
                              1 502,00
                           
                           
                              iki
                           
                           
                              2 068,75 EUR
                           
                        
                              —
                           
                           
                              12,5 %
                           
                           
                              sumoms nuo
                           
                           
                              2 068,76
                           
                           
                              iki
                           
                           
                              2 370,93 EUR
                           
                        
                              —
                           
                           
                              15 %
                           
                           
                              sumoms nuo
                           
                           
                              2 370,94
                           
                           
                              iki
                           
                           
                              2 692,21 EUR
                           
                        
                              —
                           
                           
                              17,5 %
                           
                           
                              sumoms nuo
                           
                           
                              2 692,22
                           
                           
                              iki
                           
                           
                              2 994,41 EUR
                           
                        
                              —
                           
                           
                              20 %
                           
                           
                              sumoms nuo
                           
                           
                              2 994,42
                           
                           
                              iki
                           
                           
                              3 287,26 EUR
                           
                        
                              —
                           
                           
                              22,5 %
                           
                           
                              sumoms nuo
                           
                           
                              3 287,27
                           
                           
                              iki
                           
                           
                              3 588,08 EUR
                           
                        
                              —
                           
                           
                              25 %
                           
                           
                              sumoms nuo
                           
                           
                              3 588,09
                           
                           
                              iki
                           
                           
                              3 882,46 EUR
                           
                        
                              —
                           
                           
                              27,5 %
                           
                           
                              sumoms nuo
                           
                           
                              3 882,47
                           
                           
                              iki
                           
                           
                              4 184,60 EUR
                           
                        
                              —
                           
                           
                              30 %
                           
                           
                              sumoms nuo
                           
                           
                              4 184,61
                           
                           
                              iki
                           
                           
                              4 477,50 EUR
                           
                        
                              —
                           
                           
                              32,5 %
                           
                           
                              sumoms nuo
                           
                           
                              4 477,51
                           
                           
                              iki
                           
                           
                              4 779,78 EUR
                           
                        
                              —
                           
                           
                              35 %
                           
                           
                              sumoms nuo
                           
                           
                              4 779,79
                           
                           
                              iki
                           
                           
                              5 072,72 EUR
                           
                        
                              —
                           
                           
                              40 %
                           
                           
                              sumoms nuo
                           
                           
                              5 072,73
                           
                           
                              iki
                           
                           
                              5 374,80EUR
                           
                        
                              —
                           
                           
                              45 %
                           
                           
                              sumoms, didesnėms nei
                           
                           
                              5 374,81 EUR
                           
                           
                               
                           
                           
                               
                           
                        Mokesčio suma apvalinama iki artimiausio vieneto.
                  Pirmiau nurodytos apmokestinamosios sumos yra tokios pat, kaip galiojančios 2003 m. liepos 1 d.
               
            
                  5.
               
               
                  Nukrypstant nuo 3 ir 4 dalies, už viršvalandžius kaip kompensacija mokamoms sumoms taikomas toks mokesčio tarifas, koks mėnesį prieš šios sumos mokėjimą buvo taikomas didžiausiai apmokestinamai personalo nario darbo užmokesčio sumai.
                  Išeitinės išmokos po to, kai sumažinamos pagal pirmų trijų 3 dalies pastraipų nuostatas, apmokestinamos tokiu tarifu, kuris yra lygus dviem trečiosioms paskutinio atlyginimo išmokėjimo metu buvusio santykio tarp:
                  
                              —
                           
                           
                              mokėtinos mokesčio sumos ir
                           
                        
                              —
                           
                           
                              mokesčio bazės, apskaičiuotas pagal 1, 2 ir 3 dalių nuostatas.
                           
                        
            
                  6.
               
               
                  Kai apmokestinamoji išmoka apima mažesnį nei vieno mėnesio laikotarpį, taikomas toks mokesčio tarifas, koks būtų taikytinas atitinkamo mėnesio mokėjimui.
                  Kai apmokestinamoji išmoka apima didesnį nei vieno mėnesio laikotarpį, apskaičiuojant mokestį ši išmoka paskirstoma tolygiai visiems tiems mėnesiams, su kuriais susijusi.
                  Koreguojamosios išmokos, nesusiję su mėnesiu, kurį jos išmokamos, apmokestinamos taikant tą mokesčio tarifą, koks būtų joms taikytinas, jei jos būtų išmokėtos tinkamu laiku.
               
            
                  7.
               
               
                  Komitetas priima visas nuostatas, būtinas šio priedo nuostatoms įgyvendinti.
                  Centro direktorius užtikrina šių nuostatų įgyvendinimą.
                  Jei būtina, jis gali remtis analogiškais susijusiais nuostatais, taikomais Europos Bendrijų pareigūnams, ypač 1968 m. vasario 29 d. Tarybos reglamentu (EEB, Euratomas, EAPB) Nr. 260/68, nustatančiu apmokestinimo Europos Bendrijų naudai sąlygas ir tvarką (1).
               
            
         (1)  OL L 56, 1968 3 4, p. 8. Reglamentas su paskutiniais pakeitimais, padarytais Reglamentu (EB) Nr. 1750/2002 (OL L 264, 2002 10 2, p. 15).
   
   
      TARNYBOS NUOSTATŲ IV PRIEDAS
      TAIKINIMAS
      1 straipsnis
      Taikymo sritis
      Centro darbuotojų, direktoriaus ar direktoriaus pavaduotojo ir Centro ginčai gali būti sprendžiami taikinimu pagal šias procedūrines taisykles.
      2 straipsnis
      Sąvokos
      Šiose taisyklėse, jei pagal kontekstą nereikia kitaip, žodžiai ir posakiai turi šią jiems priskirtą reikšmę:
      
                  —
               
               
                  AKR valstybė – valstybė, priklausanti Afrikos, Karibų baseino ir Ramiojo vandenyno valstybių, pasirašiusių Kotonu susitarimą, grupei,
               
            
                  —
               
               
                  valstybė narė – Europos Sąjungos valstybė narė,
               
            
                  —
               
               
                  Teismas – Tarptautinės darbo organizacijos Administracinis teismas,
               
            
                  —
               
               
                  Susitarimas – Kotonu AKR ir EB partnerystės susitarimas,
               
            
                  —
               
               
                  Ministrų Taryba – Kotonu susitarime nurodyta AKR ir EB Ministrų Taryba,
               
            
                  —
               
               
                  Komitetas – AKR ir EB ambasadorių komitetas,
               
            
                  —
               
               
                  Vykdomoji taryba – Įmonių plėtojimo centro Vykdomoji taryba,
               
            
                  —
               
               
                  Centras – Įmonių plėtojimo centras,
               
            
                  —
               
               
                  Tarnybos nuostatai – Įmonių plėtojimo centro tarnybos nuostatai pagal Kotonu susitarimą,
               
            
                  —
               
               
                  ieškovas – šalis, pradedanti taikinimo procedūrą informuodama kitą šalį, reikalaudama bylos nagrinėjimo ir pateikdama ieškinį,
               
            
                  —
               
               
                  atsakovas – taikinimo procedūros šalis, kuriai pateiktas ieškinys,
               
            
                  —
               
               
                  šalis – kai kalbama apie taikinimo procedūrą – ieškovas ar atsakovas taikinimo byloje.
               
            3 straipsnis
      Pranešimas ir laiko apskaičiavimas
      1.   Visi pagal šias taisykles numatyti pranešimai įteikiami registruotu laišku arba pristatomi fiziškai, kiekvienu atveju reikalaujant, kad jų gavimas būtų patvirtinamas, nurodant gavimo datą. Laikoma, jog pranešimas gautas jo pristatymo dieną. Kai pranešimas neįteikiamas dėl gavėjo kaltės arba šiam atsisakius parašu patvirtinti jo gavimą, laikoma, jog pranešimas įteiktas.
      2.   Pagal šias taisykles skaičiuojant laiką, šis laikotarpis prasideda kitą dieną nuo pranešimo, informacijos ar pasiūlymo gavimo. Jeigu paskutinė šio laikotarpio diena pranešime, informacijoje ar pasiūlyme nurodytu adresu yra valstybinė šventė ar nedarbo diena, laikotarpis pratęsiamas iki pirmos po jos einančios darbo dienos. Tačiau minėtu laikotarpiu pasitaikančios valstybinės šventės ir nedarbo dienos į pastarąjį įskaitomos.
      4 straipsnis
      Taikinimas
      1.   Pagal šias taisykles, prieš pateikdamas prašymą Tarptautinės darbo organizacijos Administraciniam teismui, teisę prašyti sutaikyti turintis asmuo turi reikalauti išspręsti ginčą sutaikant. Prašymas paskirti taikintoją turi būti pateiktas per dviejų mėnesių laikotarpį. Šis terminas prasideda:
      
                  —
               
               
                  pranešimo apie sprendimą, priimtą dėl skundo, dieną,
               
            
                  —
               
               
                  atsakymui pateikti nustatyto termino pasibaigimo dieną, jei prašymas dėl taikinimo yra atsakas į numanomą sprendimą atmesti skundą, pateiktą pagal 66 straipsnio 2 dalį. Tačiau, jei skundas atmetamas specialiu sprendimu po to, kai jis buvo atmestas numanomu sprendimu, tačiau iki tol, kol baigiasi prašymui dėl sutaikinimo pateikti numatytas terminas, terminas prašymui dėl sutaikinimo pateikti pradedamas skaičiuoti iš naujo.
               
            2.   Jeigu ginčas yra tarp direktoriaus ar direktoriaus pavaduotojo ir Centro, ieškovas siunčia Komitetui prašymą paskirti taikintoją.
      Komitetas jį paskiria ne vėliau kaip per 60 dienų nuo prašymo gavimo dienos.
      3.   Jeigu ginčas yra tarp personalo nario ir Centro, ieškovas Vykdomajai tarybai siunčia prašymą paskirti taikintoją. Jis paskiriamas daugiausiai per 45 dienas.
      4.   Kad asmuo galėtų būti paskirtas taikintoju, jis turi būti vienos iš Sutartį pasirašiusiųjų valstybių pilietis.
      5.   Gavusi pranešimą apie taikintojo paskyrimą, taikinimo prašanti šalis per 30 dienų kitai šaliai ir taikintojui praneša apie savo prašymą.
      Prašyme trumpai išdėstomi ieškovo argumentai bei pridedamos atitinkamų raštų bei dokumentų kopijos.
      6.   Gavusi pranešimą apie prašymą, kita šalis per 30 dienų taikintojui ir ieškovui pateikia atsakymą į ieškovo argumentus.
      7.   Taikintojo procesiniai veiksmai yra tiek neoficialūs ir operatyvūs, kiek tai suderinama su teisingu ir objektyviu ginčo sprendimu, nešališkai išklausant abi puses. Kiekvienai šaliai gali atstovauti ar padėti jos pasirinktas atstovas.
      8.   Išnagrinėjęs ginčą, taikintojas pateikia šalims susitaikymo sąlygas.
      9.   Ginčą išsprendus, taikintojas surašo bei pasirašo ginčo sprendimo protokolą. Šalys taip pat pasirašo protokolą, patvirtindamos, kad su juo sutinka. Šis šalių pasirašytas protokolas yra joms privalomas.
      10.   Šalims duodamos pasirašyto ginčo sprendimo protokolo kopijos.
      11.   Jeigu per keturis mėnesius nuo taikintojo paskyrimo taikinimas nepavyksta ar ginčas neišsprendžiamas, šalys gali laisvai perduoti savo ginčą Tarptautinės darbo organizacijos Administraciniam teismui; šiuo atveju tai, kas paaiškėjo taikintojui procesinių veiksmų metu, neturi jokio poveikio bet kurios šalies įstatymu numatytai teisei kreiptis į teismą.
      12.   Per tris mėnesius byla gali būti perduota Tarptautinės darbo organizacijos Administraciniam Teismui. Šis terminas prasideda dieną, kurią abiem šalims buvo pranešta, kad taikinimas nepavyko, arba, jei sprendimas nepriimtas, keturių mėnesių termino nuo taikintojo paskyrimo dienos pabaigos dieną.
   
   
      TARNYBOS NUOSTATŲ V PRIEDAS
      Tarnybos nuostatų 4 straipsnyje numatytų institucijų sudėtis ir darbo tvarka
      1 SKIRSNIS
      Personalo komitetas
      Personalo komitetą sudaro personalo nariai, o jų tarnybos laikotarpis yra treji metai. Visi personalo nariai turi teisę balsuoti ir būti renkami slaptu balsavimu.
      Rinkimų į Personalo komitetą ir jo darbo sąlygas Personalo asociacijos darbo tvarkos taisyklėse nustato personalo narių Generalinė asamblėja.
      Personalo komiteto narių sudėtis užtikrina, kad būtų atstovaujama visoms 7 straipsnyje numatytoms kategorijoms, ir kiek galima geriau atspindi bendrą Centro AKR ir ES pobūdį.
      Personalo komiteto rinkimai galioja, jei dalyvauja du trečdaliai balso teisę turinčių personalo narių. Tačiau jei šios proporcijos nėra, kitas balsavimas galioja, jei dalyvauja dauguma balso teisę turinčių personalo narių.
      Pareigos, kurių imasi Personalo komiteto nariai ir personalo nariai, kuriuos Personalo komitetas paskyrė į pagal Tarnybos nuostatus ar Centro įsteigtas institucijas, laikomos jų įprastos tarnybos dalimi. Tai, jog atliekamos šios pareigos, niekaip negali pakenkti susijusiam asmeniui.
      2 SKIRSNIS
      Įdarbinimo (paaukštinimo darbe) komisija
      Kiekvienai biudžete numatytai laisvai pareigybei ar paaukštinimui direktorius paskiria Įdarbinimo (paaukštinimo darbe) komisiją.
      Joje Personalo komitetui atstovaujama stebėtojo teisėmis.
      Įdarbinimo (paaukštinimo darbe) komisijos sudėtis ir darbo tvarka yra nustatoma vidaus taisyklėse.